Die Peter-jasie Patriot - Nommer 38
Voor ek begin. 'n spesiale versoek. My vriendin, Maggie in Melbourne, het nog nooit melktert geproe nie en ek het haar al oortuig dat daar niks lekkerder is nie. Is daar miskien iemand in die Melbourne (Mount Waverley) omgewing wat een vir haar kan bak en laat kry? Sy sal dit vreeslik waardeer! Stuur my asb epos as jy kans sien om dit te doen.
Ek het 'n week of twee gelede genoem van die verrassing wat ek besig is om vir Minette te reël. Wel, met Petunia se hulp is dit klaar, 'n eBoek met 20 van Minette se artikels in. Regs klik op die omslag hieronder en laai die boek af, lekker lees! Terugvoer sal waardeer word!
Hier is nog een van Frik Lombaard se interessante artikels:
Laat maar gerus vir Frik weet wat julle van sy artikel dink!
Piet word as 'n verkoopsman aangestel. 'n Vrou kom en vra of die winkel pruimkonfyt het. Piet soek oral maar kry niks, en stuur die vrou leë hande huis toe. Piet se baas haal hom oor die kole en sê: "As so iets gebeur, moet jy vir die klant sê hier is nie pruimkonfyt nie, maar wil sy nie ons appelkoos-, druiwe-, of tamatiekonfyt koop nie."
Piet se volgende klant is 'n man wat toiletpapier soek. Piet kry dit nêrens opgespoor nie en vra toe vir die man: "Jammer meneer, maar hier is geen toiletpapier nie, maar wil u nie ons deurslagpapier, skuurpapier of confetti probeer nie?"
G-string: Snakstringetjie / tergtoutjie
Sales rep: Koopseblief / kommissiekabouter
Toi-toi: Vakbond-vastrap / williewerkie-wals
Tantrum: Spin-jou-driewiel / vloermoer / baba-boogie
Stapler: Draaddrukkertjie / papiervampier
Softie: Sponskind / Jellie Japie
Appy: Moerjoggie / spykerkind
Halfjack: Polisiekoffie / bergieparfuum
Make-up: Jeugdeeg / plooisement
Face-lift: Hysbakkies / glystopper /opstaanoperasie
Vir die van julle wat nog op die ou manier wil brood bak met aartappelsuurdeeg, die volgende het ek ontvang van vriendin Annatjie: